kardosdrur/scandi-wiki huggingface dataset:
Ricky Wilson

Ricky Wilson (født 19. januar 1978 i Keighley i West Yorkshire i England) er vokalisten i det engelske indieband Kaiser Chiefs.

Privatliv 
Wilson blev født i Keighley, West Yorkshire. Han gik på Leeds Grammar School og senere hen Leeds Metropolitan Unversity. Mens han startede Kaiser Chiefs op, arbejdede han som kunst-lærer ved Leeds College of Art. Han blev også forlovet med en Amanda Birtch, men de slog senere hen op. D. 22 maj, 2006 overlevede Ricky et "hit and run" ved at lave hans berømte "scene-hop". Han kom ud af situationen med nogle få skrammer og en forstuvet ankel. Resten af sommeren spillede han med foden i gips. Ricky er en kendt fan af Leeds United F.C, og i følge NME er han allergisk overfor chokolade og mælke-produkter.

Stil og sceneoptræden 
Ricky er en kendt tilhænger af stribede blazers, veste, turn-up jeans og winkle picker sko. En stil der, i 2006, sikrede ham prisen for "Bedst Klædte".

På scenen er Wilson mest kendt for at hoppe op og ned, også kendt som "pogo", mens han spiller tamburin eller koklokke. I 2005, da Kaiser Chiefs, spillede på Glastonbury Festival hoppede Wilson ud i publikum, og da han kom tilbage, havde han trukket en stor, grøn dinosaur med op på scenen. De er nu bleven kendt som "Kaisersaur", og man ser ofte, at fans kommer med oppustelige dinosaure.

En anden ting Ricky gør, er, at han udføre stunts på scenen. Udover at være en meget stor fan at hoppe ud i publikum, og stagedive, er han kendt for at kravle op i stativer. Ricky stagediver allermest, når "I Predict A Riot" bliver spillet.

Sangere fra England
Baha Men

Baha Men er navnet på en popgruppe som spiller en nyere form for folkemusik fra Bahamas kaldt junkanoo. Gruppens debutalbum Junkanoo, blev udgivet i 1979 og havde et vældigt traditionelt lydbillede. Snart begyndte de at rette musikken mod et større publikum og det lykkedes endelig med 2000-udgivelsen af Who Let the Dogs Out?, original ved Anslem Douglas. De vandt en Grammy for titelsporet.

Diskografi

Studialbum

Opsamlingslabum

Singler

Referencer

Eksterne henvisninger 
 Baha Men-tekster 

Popgrupper
Bahamas
Modtagere af Grammy Award
Musikgrupper fra 1977
Vester Hornum

Vester Hornum er en lille by i Himmerland med , beliggende i Vester Hornum Sogn. Byen hører til Vesthimmerlands Kommune og ligger i Region Nordjylland.

Se også 
 Hornum

Kilder 

Byer i Vesthimmerlands Kommune
Bytom

Bytom (, , , ) er en by i det sydlige Polen i voivodskabet śląskie med 188.234 indbyggere (2007). Bytom er en af hovedbyerne i det øvreschlesiske industriområde, som er et storbyområde med 3.487.000 indbyggere.

Berømte personer fra Bytom
 Leszek Engelking (*1955) - polsk lyriker, forfatter, litteraturkritiker og oversætter
 Bent Melchior (1929-2021) - dansk overrabbiner, født i det daværende Beuthen til danske forældre

Eksterne henvisninger 

Byer i Polen
Øvreschlesiske industriområde

Det øvreschlesiske Industriområde er Polens vigtigste industriområde. Det er centrum for landets stenkulsbrydning og sværindustri. 98 % af de polske Stenkul og 53 % af Jernmalmen bliver bearbejdet her, og området har en andel på 16,8% af den polske sværindustri.

Geografi 
Det øvreschlesiske industriområde ligger i et historisk område af Øvre Schlesien og Zagłębie Dąbrowskie i et bassin mellem floderne Wisła og Oder. 

Det er også Polens næststørste storbyområde .

Vigtigste byer

Nævneværdige forstæder 

{| border="1" cellpadding="3" cellspacing="0" style="border-collapse: collapse; text-align: center"
|-----
! Forstæder
Population
! Area
|-----
| Tarnowskie Góry || align="right" | 61 642
| 82,47 km²
|-----
| Czerwionka-Leszczyny || align="right" | 41 068
| 115,65 km²
|-----
| Mikołów || align="right" | 28 460
| 18,07 km²
|-----
| Łaziska Górne || align="right" | 21 768
| 20,2 km²
|-----
| Bieruń || align="right" | 19 724
| 40,31 km²
|-----
| Pyskowice || align="right" | 18 717
| 31,14 km²
|-----
| Orzesze || align="right" | 18 667
| 85 km²
|-----
| Radzionków || align="right" | 17 300
| 13,14 km²
|-----
| Lędziny || align="right" | 15 946
| 31,04 km²
|-----
| Toszek || align="right" | 10 547
| 98,53 km²
|-----
| Wojkowice || align="right" | 9 670
| 12,78 km²
|-----
| Imielin || align="right" | 7 650
| 28,04 km²
|-----
| Miasteczko Śląskie || align="right" | 7 585
| 68,3 km²
|-----
| Sławków || align="right" | 6 770
| 36,6 km²
|-----
| Total || align="right" | 285 464
| 681,27 km²
|}

Polen
AnnaSophia Robb

AnnaSophia Robb (født 8. december 1993 i Denver, Colorado, USA) er en amerikansk film- og TV-skuespiller samt sanger. Hun har haft roller i bl.a. serien Drake & Josh. Hun blev først kendt i 2005, efter at have spillet rollen som Violet Beauregarde i filmen Charlie og chokoladefabrikken fra 2005, og har også udgivet en singleplade, som blev brugt i filmen Broen til Terabithia, som hun også havde en hovedrolle i.

AnnaSophia Robb blev i februar 2012 udpeget til rollen som den unge Carrie Bradshaw i en prequel til den populære tv-serie og senere biograffilm Sex and the City.

Opvækst
AnnaSophia Robb er datter af Janet, en indretningsarkitekt, og David, en arkitekt. Robb, som er af engelsk/skotsk/dansk/svensk/irsk oprindelse, er opkaldt efter sin oldemor Anna Sophie, og farmor Anna Marie.

Filmografi 
Min bedste ven Winn-Dixie (2005) - Opal
Charlie og chokoladefabrikken (2005) - Violet Beauregarde
The Reaping (2007) - Loren McConnell
Terabithia - et hemmeligt land (2007) - Leslie Burke
Spy school (2008) - Jackie Hoffman
Sleepwalking (2008) - Tara
Jumper (2008) - Ung Millie
Doubting Thomas (2008) - Jackie Hoffman
Race to Witch Mountain (2009) - Sara
Soul Surfer (2010) - Bethany Hamilton
The Carrie Diaries (TV 2013/2014) - Carrie Bradshaw
The Way Way Back (2013) - Susanna

Eksterne henvisninger 

 
 
 

Skuespillere fra Colorado
Børneskuespillere fra USA
Filmskuespillere fra USA
Tv-skuespillere fra USA
Tegnefilmsdubbere fra USA
Sangere fra USA
Dansk-amerikanere
Engelsk-amerikanere
Personer fra Denver
Axel Heide

Axel Heide (19. marts 1861 i Haderslev – 3. oktober 1915 i København) var en dansk advokat, erhvervsmand og konferensråd. Han var en af de mest centrale skikkelser i det københavnske erhvervsliv omkring 1900.

Heide blev student 1879 fra Haderslev Læreres Skole, cand.jur. 1885 og derefter fuldmægtig på Frederiksberg Birk.

Han efterfulgte C.F. Tietgen som direktør i Privatbanken 1. januar 1897, blev dog kun 2. direktør ved siden af Julius Larsen som 1. direktør, og han var mægler ved Septemberforliget i 1899. Han var ligeledes med i bestyrelsen i ØK.

Han blev hårdt ramt under bank- og boligkrisen i 1908, der opstod på grund af en overproduktion af lejligheder på blandt andet Islands Brygge i København.

Fra 1902 til 1910 ejede Axel Heide Kokkedal Slot, som han overtog fra sin svigerfar, konsul Frederik H. Block.

Han var engageret i den sønderjyske sag, og 1901 skænkede han mindesmærket Modersmålet i Skibelund Krat og ejede herregården Søgård ved Gråsten. Han måtte sælge også den i 1910 på grund af økonomiske problemer, men Villars Lunn overtog den for at bevare den på danske hænder. Også i 1901 bekostede han en statue af Absalon til København.

I 1902 dannede han et friskolebørneasyl på Brobergsgade på Christianshavn, og i 1938 blev det lavet om til en integreret institution. Brobergsgades fritidshjem & fritidsklub er dermed en af Københavns Kommunes ældste integrerede institutioner.

Heide blev Ridder af Dannebrog i 1898 og Dannebrogsmand 1904 og modtog Fortjenstmedaljen i guld 1899.

Han er begravet på Vestre Kirkegård.

Ved hans død i 1915 blev en vej på Københavns Sojakagefabrik område på Islands Brygge opkaldt efter ham. Omkring vejen ligger nu området Havnestaden. Ligeledes blev en vej i Kokkedal i 2007 navngivet efter ham.

Referencer

Eksterne henvisninger 
 
 www.information.dk information om Heides indflydelse på systemskiftet
 Information om Brobergsgade fritidshjem & fritidsklub 

Advokater fra Danmark
Godsejere fra Danmark
Riddere af Dannebrog
Personer i Kraks Blå Bog (afdøde)
Bankdirektører fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer fra Haderslev
Modtagere af Fortjenstmedaljen i guld
Filantroper fra Danmark
Godsejere fra Slesvig og Holsten
Konferensråder fra Danmark
Mira Sorvino

Mira Sorvino (født 28. september 1967 i New Jersey, USA) er en amerikansk skuespiller.

For sin rolle som Linda i filmen Mig og Afrodite, (Mighty Aphrodite) vandt hun en Oscar for bedste kvindelige birolle.

Hun er også kendt for at spille en af hovedpersonerne, Tess Chaykin, i Den Sidste Tempelridder, baseret på Raymond Khourys Internationale New York Time Bestseller roman af samme navn.

Eksterne henvisninger 

 

Personer fra New Jersey
Skuespillere fra USA
Robbie Coltrane

Robbie Coltrane (født Robert MacMillan 30. marts 1950 i Glasgow, Skotland, død 14. oktober 2022) var en skotsk skuespiller, som var mest kendt for sin rolle som Hagrid i filmene om Harry Potter.

Coltrane begyndte at arbejde som skuespiller, da han var tidligt i tyverne. Han tog scenenavnet Coltrane som en hyldest til jazz-saxofonisten John Coltrane, og arbejdede så på teatre og med stand-up.

For sit arbejde som skuespiller modtog han blandt andet en Bafta Scotland Award og blev officer i Order of the British Empire.

Coltrane døde i en alder af 72 på Forth Valley Royal Hospital i Larbert den 14. oktober 2022 efter at have været ved dårligt helbred i to år.

Filmografi

Referencer

Eksterne henvisninger 

 

Skuespillere fra Skotland
Harry Potter-skuespillere
Komikere fra Skotland
Personer tildelt Officer of the Order of the British Empire
Indianismo

Indianismo eller Indigenismo var en bevægelse i latinamerikansk litteratur, som udforskede de indfødtes tro og livstil i løbet af det 19. århundrede og tidligt i det 20. århundrede.

Ekstern henvisning 
 Indigenismo – The 1920s and 1930s

Litteratur
Kingston upon Hull

Kingston upon Hull, normalt blot kaldet Hull, er en by i Yorkshire and the Humber, England. Byen ligger tæt ved Englands østkyst, der, hvor floden Hull løber ud i floden Humber, omkring 40 km inde i landet fra Nordsøden, 88 km øst for Leeds, 55 km sydøst for York og 87 km nordøst for Sheffield. Med en befolkning på  indbyggere er det den fjerdestørste by i Yorkshire and the Humber.

Byen Wyke on Hull blev grundlagt i 1100-tallet af munke fra Meaux Abbey som en havn, hvorfra de kunne sælge deres uld. Den blev omdøbt til Kings-town upon Hull i 1299, og har været købstad, militært støttepunkt, handelsplads, fisker- og hvalcener og industrielmetropolis.
Hull var scenen for et tidligt slag under første engelske borgerkrig. I 1700-tallet havdeparlementsmedlem William Wilberforce, en prominent rolle i af afskaffelsen af slavehandel i Storbritannien.

Efter at have lidt stor skade under anden verdenskrig ("Hull Blitz") ramte en periode med postindustriel nedgang, hvor byen klarede sig dårligt og oplevede social afsavn, dårlig uddannelse politiartbejde. I begyndelsen af 2000-tallet oplevede byen stor vækst inden for nye butikker, kommerciel handel, offentlig service og boliger inden den store recession.

Blandt byens turistattraktioner er The Hull People's Memorial, den historiske0 Old Town og Museum Quarter, marina og akvariet The Deep. Et andet af byens store vartegn er Humber Bridge, der krydser Humber. Byens tugby league football teams inkluderer klubberne Hull F.C. og Hull Kingston Rovers. Byens fodboldklubber er Hull City (EFL Championship) og Hull United.

Hull University blev grundlagt i 1927 og har mere end 16.000 studerende. I 2017 var Hull UK City of Culture og var vært for Turner Prize på Ferens Art Gallery.

City 
Ved sit 60 års regeringsjubilæum i 1897 gav Victoria af Storbritannien kommunen status som city.

I 1914 fik byens borgmester titlen overborgmester (Lord Mayor). Ærestitlen blev bekræftet i 1975.. Titlen blev tildelt på grund af Hulls fremtrædende position blandt de britiske havnebyer.

Uddannelse 
Byen har flere univeristeter; University of Hull der er grundlagt i 1927, Hull York Medical School grundlagt i 2003, dele af University of Lincoln, og Hull School of Art and Design fra 1861.
Derudover findes der over 100 almindelige skoler.

Sport 
Byen er hjemsted for fodboldklubben Hull City.

Kirker 
I Kingston upon Hull ligger en dansk sømandskirke med navnet Church of St. Nikolaj.

De fleste cities har en domkirke. Det har Hull ikke. Den nærmeste domkirke ligger i York. Til gengæld har Hull en stor sognekirke og sin egen underbiskop.

Referencer

Eksterne henvusninger 

 
Havnebyer
Enhedslige myndigheder i Yorkshire og Humber
Cities i Yorkshire og Humber
MapleStory

MapleStory (Koreansk: 메이플스토리) er et gratis 2-D MMORPG, udviklet af det syd koreanske firma nexon. Der findes en række versioner af spillet der er udviklet til hver sit land eller region, alle udgivet af en række udgivere så som Wizet og Nexon.
Selvom spillet er gratis, kan der købes udstyr til ens figur der giver dem et andet udsende via en "Cash Shop" med rigtige penge.

Sammenlagt har MapleStory 16 millioner betalingsbrugere i alle versioner af spillet. MapleStory Global, der hovedsageligt er for spillere i nordamerika og udenfor øst asien sydøst asien og Europa, har tilsammen over tre millioner spillere.

I spillet vandrer spillerne rundt i "Maple World" og bekæmper monstre mens de udvikler deres figurs evner, som de typisk ses i RPGer. Spillere kan være i kontakt med hinanden på mange måder, som via chat eller diverse minigames. Spillere kan også kæmpe imod monstre i grupper, hvor de deler udbyttet deraf. Derudover er det også muligt at blive medlem af en klan, hvilket gør det nemmere at komme i kontakt med andre.

Jobs 
I spillet findes der 5 forskellige "jobs" (Aran, Evan og Dual Blader er ikke medregnet) man kan være.
I Hennesys kan du blive "Bowman", buemand. En figur som skyder med pile som alle monstre kan droppe.
I Perion kan du blive "Warrior", kriger. En figur som slår med sværd som kan købes i Perion Armor shop.
I Kerning City kan du blive "Theif", tyv. En figur som enten kaster med kastestjerner eller laver gentagende slag med en speciel handske.
I Ellinia kan du blive "magician", magiker. En figur som skader monstrene ved hjælp af magi.
I Nautilius Habor kan du blive Pirat. En figur som enten skyder med kugler fra en pistol, eller slår monstre ved hjælp af en speciel handske.

Der findes også En anden form for "jobs", Knight Of Cygnus.

Så findes der også 3 andre jobs, Dual Blader, Aran og Evan.

Referencer 

Computerspil fra 2005
MMORPG
Windows-spil
Free-to-play
Perus demografi

Peru er ét af kun tre latinamerikanske lande, hvis største befolkningsgruppe består af indfødte amerikanere, hvoraf 45% er klassificeret som disse. De fleste lever i de sydlige Andesbjerge, selv om en stor del også lever ved den sydlige og centrale kyst pga. den massive migration for nyt arbejde fra regionerne i Andesbjergene til byerne nær kysten, især Lima, i løbet af de sidste fire årtier. Mens Andesbjergene er "hjertet" af de indfødtes Peru, repræsenterer Amazonregnskoven 60% af landets nationale territorium og rummer en bred varietet af indfødte grupper.

Demografiske data

Aldersstruktur
0-14 år: 30.9% (drenge 4.456.195; piger 4.300.233)
15-64 år: 63.7% (mænd  9.078.123; kvinder 8.961.981)
65 år og over: 5.3% (mænd 709,763; kvinder 796.308) (2006)

Medianalder
Samlet: 16 år 
mænd: 15.3 år 
kvinder: 16.6 år

Befolkningstilvækst
1.32% (2006)

Fødselsrate
20.48 fødsler/1.000 indbyggere (2006)

Dødsrate 
6.23 dødsfald/1.000 indbyggere (2006)

Nettoindvandring
-1.01 indvandrere/1.000 indbyggere (2006)

Mænd/Kvinderate
ved fødsel: 1.05 mænd/kvinder
under 15 år: 1.04 mænd/kvinder
15-64 år: 1.01 mænd/kvinder
65 år og over: 0.89 mænd/kvinder
samlet for befolkningen: 1.01 mænd/kvinder (2006)

Forventet levetid ved fødslen
samlet for befolkningen: 69.84 år
mænd: 68.05 år
kvinder: 71.71 år (2006)

Fertilitetsrate
2.51 barn pr. kvinde (2006)

Etniske grupper
Indfødte amerikanere, mestizo, hvide, sorte, japanere, kinesere.

Religion
Romersk-katolske 81%, Syvende Dags Adventister 1.4%, andre kristne 0.7%, jøder 0.01%, buddhister 4%, uspecificeret eller ingen 12.9% (2003).

Sprog
Spansk 80% (officielt), quechua (officielt) 16%, aymara 2% og et stort antal amazoniske sprog.

Læsefærdigheder
definition: over 15 år kan læse og skrive
samlet for befolkningen: 87.7%
mænd: 93.5%
kvinder: 82.1% (2004)

Demografi
Demografi efter land
Braceface

Braceface er en canadisk tegnefilmserie, som handler om den 13-14-årige pige Sally Sand (på engelsk Sharon Spitz), som får bøjle på. Bøjlen er ikke helt almindelig. Med den kan hun en gang imellem høre andres telefonsamtaler eller afbryde strømmen på noget elektronisk (om hun vil det, eller ej). Det fører hende ud i en masse problemer med hendes venner og kæreste.

Serien blev vist på Fox Kids, senere Jetix) med engelsk tale og dansk undertekster og DR1 med dansk tale og senere på DR Ultra.

Personer 
Sally Sand er hovedpersonen. Ligesom de fleste piger kommer Sally nogle gange i problemer. Hun lærer af sine fejl og finder som regel den rigtige løsning på problemerne, uanset hvilken situation hun er i. Sally er også kendt som den klodsede pige, der let kommer til at gøre sig selv til grin. Sallys familie består af hendes mor Helle Sand (eng. Helen Spitz), hendes ældre bror Anders (eng. Adam) og hendes yngre bror Tim (eng. Josh). På grund af hendes bøjle, har hun fået øgenavnet "stålfjæs" af sin fjende Nina Harpe (eng. "braceface").

Sallys rival i serien er Nina Harpe / Hansen (eng. Nina Harper). Hendes bedsteveninde er Maria Wang (eng. Maria Wong), som er italiensk og kinesisk. Hendes andre venner er blandt andet Conrad Madsen (eng. Connor MacKenzie), Adam Holm (eng. Alden Jones), som ender med at blive hendes kærste, Boris Klausen (eng. Brock Leighton), og senere i serien Amalie Meyer (eng. Alyson Malitsky) som er Ninas tidligere bedste veninde. Hun har ind i mellem et nogenlunde godt forhold til Nina, som hun skaffer en hund, Lorenza, til.
Sally har fem kæledyr: Hendes hunde Sampson og Pigger, og hendes katte Moshie, Rocky og Lauritz.

Sally støtter dyrenes rettigheder og er vegetar. Serien foregår i Egelund (eng. Elkford), en virkelig kommune i den vestlige Canadiske provins Britisk Columbia.

Eksterne henvisninger 
 

Animerede tv-serier
Medabots

er et Imagineer-computerspil fra 1997, senere blev der dog lavet både en manga og en anime-tv-serie over spillet.
Seat 127

Seat 127 var en personbil fra spanske SEAT, som blev produceret i årene 1972 til 1982.

Den var en spansk kopi af Fiat 127. Motoren var en 4-cylindret benzinmotor på 903 cm3 med  og en tophastighed på 140 km/t.

I 1977 kom en facelifted 2. udgave af Seat 127, forsynet med en 4-cylindret benzinmotor på 1010 cm3 med  og en tophastighed på 145 km/t.

Efter VAG-koncernens overtagelse af SEAT i 1982 blev Seat 127 facelifted for 3. gang og skiftede samtidig navn til Seat Fura.

Tekniske data (Serie I) 
Motor opbygning: 4 cyl. rækkemotor med sideliggende knastaksel og 2 ventiler pr. cylinder
Boring x slaglængde: 65 x 68 mm
Slagvolume: 
Kompressionsforhold: 9,0:1
Max. effekt (DIN):  ved 6200/ O pr min
Max. moment:  ved 3500/ O pr min

Kilder 

127
Minibiler
Biler introduceret i 1972
Biler fra 1970'erne
Biler fra 1980'erne
Seamus Heaney

Seamus Justin Heaney (; født 13. april 1939 i Castledawson, Nordirland, død 30. august 2013 i Dublin) var en (nord)irsk forfatter og professor ved universitetet i Oxford. Han debuterede i 1966 med digtsamlingen Death of a Naturalist.

Heaney fik Nobelprisen i litteratur i 1995. I 2008 blev han æreskunstner i Østermarie og fik opkaldt Seamus Heaney Stræde efter sig. Irlands ambassadør i Danmark, Joseph Hayes, foretog indvielsen i Seamus Heaneys sted.

Han har bl.a. skrevet et digt om Tollundmanden, The Tollund Man.

Bibliografi (udgivelser på dansk) 
 Markarbejde, digte udvalgt og oversat af Annette Mester og Uffe Harder, 1995
 Fornemmelsen for stedet, udvalg af essays og forelæsninger gennem tyve år og nobelpristalen fra 1995, 1998
 District and Circle, dansk oversættelse ved Niels Brunse af den engelsksprogede digtsamling med samme titel, 2009

Eksterne henvisninger 

Nobelprismodtagere i litteratur
Digtere fra Irland
Digtere fra Storbritannien
Nobelprismodtagere fra Irland
Województwo śląskie

Województwo śląskie () er en administrativ enhed i den sydlige del af Polen, et af de 16 voivodskaber, der blev skabt, efter den administrative reform i 1999. Voivodskabets hovedstad er Katowice. Voivodskabet Schlesien har et areal på 12.334 km2 og 4.508.078 indbyggere(30.6.2020), befolkningstætheden er på 365.53 personer pr km2. Voivodskabet omfatter den historiske region Øvre Schlesien.

Det schlesiske voivodskab grænser op til voivodskabet Opole mod vest, voivodskabet Łódźsk mod nord, voivodskabet Święty Krzyż mod nord-øst, og voivodskabet Lillepolen (mod øst) og Tjekkiet og Slovakiet mod syd.

Kilder 
 Area and population in the territorial profile in 2007

Eksterne henvisninger 

Slaskie, Wojewodztwo
Ishøj Gymnasium

Ishøj Gymnasium er et gymnasium beliggende i Ishøj vest for København.

Gymnasiet blev oprindeligt drevet af Københavns Amt, men har siden 2007 været en del af det selvejende uddannelescenter CPH WEST, der bl.a. også udbyder de merkantile og tekniske gymnasiale uddannelser.

Rektorer 
 1982-  Hans Henrik Hansen (født 27. november 1944)

Kendte studenter 
 1985: Helle Thorning-Schmidt, cand.scient.pol., partileder, statsminister 2011-15, Red Barnets generaldirektør
 ca. 1990: Pia Olsen Dyhr, cand.scient.pol., partileder, minister 2011-14
ca. 1994: Waqas Qadri, medlem af Outlandish

Eksterne henvisninger 
 Ishøj Gymnasiums hjemmeside 

Gymnasier i Danmark
Gymnasium
Brønderslev Gymnasium og HF-kursus

Brønderslev Gymnasium og HF-kursus er et gymnasium og hf-kursus i Brønderslev. Gymnasiet har ca. 550 elever.

Idéen om et gymnasium i byen blev rejst i byrådet i 1958, men først i 1973 begyndte de første elever i midlertidige lokaler på byens tidligere tekniske skole. I 1974 indviedes de nuværende lokaler på Islands Allé. Gymnasiet blev frem til 2007 ejet og drevet af Nordjyllands Amt. Siden har det været selvejende. Gymnasiet har haft en stabil elevtilgang gennem alle årene, men er ikke belagt ud over sin kapacitet. Gymnasiets festsal var den sidste festsal, der blev bygget i 1900-tallet ved et dansk gymnasium.

Rektorer  
 1973-1992: Jesper Falsig Pedersen. 
 1992-2011: Egon Jensen. 
 Fra 2012: Per Knudsen.

Kendte studenter 
 Hanne Vibeke Holst – Forfatter (1977)
 Martin Bech - Politiker (2009)
Søren Kjeldsen - Golfspiller (1994)

Eksterne henvisninger 
 Brønderslev Gymnasium og HF-kursus

Gymnasier i Danmark
Gymnasium og HF-kursus
Etableret i 1973
Yitzhak Shamir

Yitzhak Shamir (født Icchak Jaziernicki 15. oktober 1915, død 30. juni 2012) var en israelsk politiker  fra partiet Likud; han var Israels premierminister 1983-84 og 1986-92.

Baggrund 
Han blev født i Różana i Polen , nu Ruzjany i Hviderusland.

Shamir var operativ leder for den jødiske terrorgruppe LEHI (Sternligaen), som bl.a. myrdede FNs udsendte fredsmægler Folke Bernadotte, der er kendt for De hvide busser.

Politikere fra Israel
Israels premierministre
Hatikvah

Hatikvah (, ) er Israels nationalsang. Teksterne kommer fra et digt skrevet af Naftali Herz Imber (1856–1909), som var en jødisk digter fra Złoczów (i dag Zolotsjiv i Ukraine), dengang en del af Østrigsk Polen. Imber skrev første version af digtet i 1877 i Iași i Rumænien. Melodien er af Samuel Cohen.

De første syv noder direkte taget fra en scene i Bedřich Smetanas tonedikt "Vltava" (Moldau), som igen muligvis er inspireret af et grundtema, som blandt andet findes i den italienske folkesang "La Mantovana". Den romantiske hymnes tema afspejlede nogle jøders håb om at flytte til Israels land og erklære det en suveræn nation.

Ved den første zionistiske verdenskongres i 1897 i Basel, Schweiz, blev "Hatikvah" valgt til den zionistiske bevægelse officielle sang. Senere blev arrangeret for af komponisten Paul Ben-Haim, som delvist baserede værket på jøde-rumænske folkesange.

Officielle tekster 
Nationalsangens officielle tekster svarer til den første strofe og ændret omkvæd af den oprindelige ni-strofesdigt af Naftali Herz Imber.

Israel
Nationalsange